Na temelju članka 95. Zakona o komunalnom gospodarstvu („Narodne novine“, broj 68/18, 110/18 i 32/20) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika, na sjednici održanoj dana 2021. godine, donosi

**O D L U K U**

**o izmjeni i dopuni Odluke o komunalnoj naknadi**

Članak 1.

U Odluci o komunalnoj naknadi ( „Službeni glasnik Grada Šibenika“, broj 9/18, 1/19, 3/20 i 2/21) članak 7. mijenja se i glasi:

„U Gradu Šibeniku određuju se ukupno četiri zone za naplatu komunalne naknade i to:

1. (prva) zona obuhvaća dijelove naselja i naselja:

-dijelovi naselja Šibenik: Plišac, Baldekin I, Baldekin II-Škopinac (uključene: Buale), Baldekin III ( uključeni: Klobučac-Krvavice), Mandalina, Vidici ( uključeni: Rokići, Mažurice ), Bioci, Rogač, Ražine, Ražine Donje, Šubićevac, Meterize, Građa, Crnica i Njivice.

-naselja: Brodarica i Zablaće.

2. (druga) zona obuhvaća naselja:

- naselja: Jadrija ( osim dijelova: Deljci, Bogdanovići i Martinska), Zaton, Raslina, hotelsko naselje Solaris, Podsolarsko, Jadrtovac, Žaborić, i Grebaštica.

3. (treća) zona obuhvaća dijelove naselja i naselja:

- dijelovi naselja Jadrija: Deljci, Bogdanovići i Martinska,

- naselja: Donje Polje, Vrpolje, Dubrava, Lozovac, Konjevrate i Krapanj.

4. (četvrta) zona obuhvaća dijelove naselja i naselja:

- dio naselja Šibenik: Stari Grad ( Dolac, Gorica i Varoš), Dobri Dolac i područje oko zapadne magistrale (Vučjak, Kekovača, Sv. Vid, Podine, Razori), dio od šibenskog mosta s desne strane JTC, do granica naselja Zaton i Grada Vodica.

- naselja: Brnjica, Danilo Biranj, Danilo, Danilo Kraljice, Goriš, Radonić, Gradina, Perković, Mravnica, Sitno Donje, Boraja, Podine, Slivno, Lepenica, Vrsno, Zlarin, Kaprije, Žirje, Obonjan, Kakanj, Zona Podi, Brnjača i Konobe.“

Članak 2.

Članak 8. mijenja se i glasi:

„Koeficijenti zona su:

* za prvu zonu 1,00
* za drugu zonu 0,95
* za treću zonu 0,60
* za četvrtu zonu 0,40.“

Članak 3.

Ova odluka stupa na snagu osmog dana od dana objave u „Službenom glasniku Grada Šibenika“.

KLASA: 363-01/21-01/

URBROJ: 2182/01-03/1-21-2

Šibenik, 2021.

GRADSKO VIJEĆE GRADA ŠIBENIKA

PREDSJEDNIK

dr.sc.Dragan Zlatović

Obrazloženje:

Komunalna naknada je prihod proračuna jedinice lokalne samouprave koji se koristi za financiranje održavanja i građenja komunalne infrastrukture.

Predstavničko tijelo JLS donosi odluku o komunalnoj naknadi kojom se određuju:

1. područja zona u JLS u kojima se naplaćuje komunalna naknada
2. koeficijent zone (Kz) za pojedine zone u JLS u kojima se naplaćuje komunalna naknada
3. koeficijent namjene (Kn) za nekretnine za koje se plaća komunalna naknada
4. rok plaćanja komunalne naknade
5. nekretnine važne za JLS koje se u potpunosti ili djelomično oslobađaju od plaćanja komunalne naknade
6. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalne naknade.

Područja zona u JLS u kojima se naplaćuje komunalna naknada određuje se s obzirom na uređenost i opremljenost područja komunalnom infrastrukturom.

Prva zona je područje JLS koje je najbolje uređeno i opremljeno komunalnom infrastrukturom.

Koeficijent zone (Kz) najviši je za prvu zonu i iznosi 1,00.

Područja zona i koeficijenti zona u Gradu Šibeniku nisu se mijenjali ( uz manje ispravke kod zona) od Odluke o komunalnoj naknadi od 2001. godine ( „Službeni vjesnik Šibensko-kninske županije“, broj 22/01).

S obzirom da je u zadnjih 20-tak godina došlo do značajnih promjena u komunalnoj izgrađenosti Grada Šibenika ukazuje se potreba izmjene odluke o komunalnoj naknadi i utvrđivanje zona prema sadašnjem stanju komunalne opremljenosti pojedinih naselja.

Stoga se predlaže donošenje predmetne odluke.